KLASA: 112-01/25-01/1

URBROJ: 2170-23-03-25-2

Lokve, 12. ožujak 2025. godine

Pročelnica Jedinstvenog upravnog odjela Općine Lokve, temeljem članka 19. Zakona o službenicima i namještenicima u lokalnoj i područnoj (regionalnoj) samoupravi (''Narodne novine'' broj 86/08, 61/11, 4/18, 112/19 i 17/25), objavljuje

**UPUTE I OBAVIJESTI KANDIDATIMA / KANDIDATKINJAMA**

U „Narodnim novinama“ br. 44/2025 dana 12. ožujka 2025. godine objavljen je Javni natječaj za prijam u službu namještenika/ce u Jedinstveni upravni odjel Općine Lokve, na radno mjesto **referent za komunalne poslove, praćenje stanja u prostoru i komunalni redar** - 1 izvršitelj, na neodređeno vrijeme, uz obvezni probni rad u trajanju od tri mjeseca.

Posljednji dan za predaju prijava na natječaj pošti ili izravno u pisarnicu Općine Lokve je četvrtak, 20. ožujak 2025. godine.

1. **OPIS POSLOVA**

|  |  |
| --- | --- |
| **Poslovi radnog mjesta** | Približan postotak vremena potreban za obavljanje pojedinog posla |
| * obavlja poslove komunalnog gospodarstva i redarstva * nadzire primjenu propisa iz domene komunalnog redarstva * poduzima potrebne mjere protiv prekršitelja propisa iz domene komunalnog redarstva i podnosi zahtjeve za njihovim sankcijama | 10 |
| * koordinira poslove vezane uz zbrinjavanje napuštenih životinja iz nadležnosti Jedinstvenog upravnog odjela * provodi odluku o držanju kućnih ljubimaca i obavlja poslove iz čl. 102. Zakona o veterinarstvu * sudjeluje u radu službe za dezinsekciju i deratizaciju | 15 |
| * obavlja poslove kontrole i nadzora potrošnje električne energije i potrošnje vode, mjerila koji se nalaze u vlasništvu općine * organizira pružanje komunalnih i drugih usluga građanima | 5 |
| * vodi upravne postupke utvrđivanja obveze plaćanja komunalnog doprinosa i naknade za nezakonito izgrađene građevine * prati obveze Općine Lokve iz područja civilne zaštite i izrađuje prijedloge potrebnih akata | 25 |
| * prati stanje bespravne izgradnje i sudjeluje u predlaganju mjera za njeno suzbijanje, postupa i izdaje akte prema drugim propisima (Zakon o građenju i Zakon o održivom gospodarenju otpadom) * vodi evidenciju javnih površina i izrađuje nacrte rješenja za korištenje | 10 |
| * prati izvršavanje ugovornih obveza koje se obavljaju putem komunalnog društva | 5 |
| * obavlja poslove kontrole prometne signalizacije, javne rasvjete, zimske službe, oborinske odvodnje, divljih deponija (vodi popis, organizira i koordinira njihovo čišćenje), * obavlja poslove vezane uz održavanje svih oblika javnih manifestacija, skupova i priredbi (koordinira sa nadležnom PP Delnice) | 15 |
| * sudjeluje u godišnjem popisu materijalne i nematerijalne imovine * obavlja i nadzire poslove zaštite na radu te kontrolira usklađenost sa zakonom o zaštiti na radu * sudjeluje u organizaciji i pripremi sjednica općinskog vijeća, | 5 |
| * u suradnji s općinskim načelnikom sudjeluje u vršenju kontrole radnih naloga za ugovorne radove * obavlja poslove iz domene građevinske inspekcije koji se odnose na komunalne redare | 5 |
| * obavlja i druge poslove po nalogu pročelnika | 5 |

1. **PODACI O PLAĆI**

Plaću službenika i namještenika u Jedinstvenom upravnom odjelu Općine Lokve čini umnožak koeficijenta složenosti poslova radnog mjesta na koje je službenik, odnosno namještenik raspoređen i osnovica za obračun plaće, uvećan za 0,5% za svaku navršenu godinu radnog staža.

Osnovica za obračun plaće službenika i namještenika u Jedinstvenom upravnom odjelu Općine Lokve utvrđena je člankom 2. Odluke o visini osnovice za obračun plaće službenika i namještenika u Općini Lokve („Službene novine Općine Lokve“ broj 10/2024) i iznosi 779,77 eura bruto.

Koeficijent za obračun plaće za radno mjesto referent za komunalne poslove, praćenje stanja u prostoru i komunalni redar, utvrđen je sukladno odredbama Uredbe o klasifikaciji radnih mjesta službenika i namještenika u lokalnoj i područnoj (regionalnoj) samoupravi („Narodne novine“ broj 74/10, 125/14 i 48/23) i temeljem Odluke o koeficijentima za obračun plaće službenika i namještenika Općine Lokve („Službene novine Općine Lokve“ broj 4/24 i 6/24) te iznosi 1,50.

1. **NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA**

Samo kandidati koji ispunjavaju formalne uvjete moći će pristupiti prethodnoj provjeri znanja i sposobnosti. Smatrat će se da je kandidat koji nije pristupio prethodnoj provjeri znanja i sposobnosti povukao prijavu na Natječaj.

Prethodna provjera znanja i sposobnosti kandidata sastoji se od pisanog testiranja i intervjua.

* 1. **. Pisano testiranje za radno mjesto referent za komunalne poslove, praćenje**

**stanja u prostoru i komunalni redar obuhvaća:**

• Provjeru znanja o poznavanju pravnih propisa navedenih u točki 4. (pisano

testiranje traje 45 minuta)

**3.2. Intervju provodi Povjerenstvo za provedbu natječaja, a obuhvaća:**

• Provjeru socijalnih vještina (komunikacijskih i interpersonalnih) i osobnih

kvaliteta relevantnih za posao,

• Provjeru motivacije.

Za svaki dio pisane provjere kandidatima se dodjeljuje određeni broj bodova od 1 do 10. Intervju se provodi samo s kandidatima koji ostvare najmanje 50% bodova na pisanom testiranju. Rezultati intervjua boduju se od 1 do 10.

Vrijeme održavanja prethodne provjere znanja i sposobnosti kandidata, kao i poziv kandidatima bit će objavljen na web stranici Općine Lokve i na oglasnoj ploči Općine Lokve, najmanje 5 (pet) dana prije održavanja provjere/testiranja.

1. **PRAVNI I DRUGI IZVORI ZA PRIPREMANJE KANDIDATA ZA PRETHODNU PROVJERU**

Za radno mjesto referenta za komunalne poslove, praćenje stanje u prostoru i komunalni redar pisano testiranje uključuje slijedeće pravne izvore za pripremanje:

* Statut Općine Lokve („Službene novine Općine Lokve“ broj 4/21, 5/22 i 6/22 – pročišćeni tekst),
* Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17 , 98/19 i 144/20),
* Zakon o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18, 112/19 i 17/25),
* Zakon o komunalnom gospodarstvu („Narodne novine“, broj 68/18, 110/18, 32/20 i 145/24)
* Odluka o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama („Službene novine Općine Lokve“ broj 4/18)
* Odluka o komunalnom redu („Službene novine Primorsko-goranske županije“ broj 26/06)

Riječi i pojmovi koji imaju rodno značenje koji se koriste u ovom tekstu za osobe u muškom rodu uporabljeni su neutralno i odnose se na muške i ženske osobe.

Za vrijeme provjere znanja i sposobnosti u prostoriji za testiranje nije dopušteno koristiti se bilo kakvom literaturom odnosno bilješkama, koristiti mobitel ili druga komunikacijska sredstva, napuštati prostoriju u kojoj se odvija provjera znanja i sposobnosti, razgovarati s ostalim kandidatima odnosno na bilo koji način remetiti koncentraciju kandidata.

Kandidati koji će se ponašati neprimjereno ili koji prekrše gore navedena pravila biti će udaljeni s testiranja. Njihov rezultat neće se razmatrati i smatrat će se da su povukli prijavu na javni natječaj.

Pročelnica

Sanja Čop, dipl.oec.